**אדיפוס המלך / סופוקלס    
סכום קצר לבגרות**

טרגדיה שנכתבה במאה ה-5 – לפנה"ס באתונה ע"י המחזאי סופוקלס , זו טרגדיה ראשונה בטרילוגיה של שלוש טרגדיות : "אדיפוס המלך "," אדיפוס בקולונוס"," אנטיגונה ". היא הוצגה בתיאטרון באתונה כחלק מן התחרויות  שנערכו בחג הפולחן של דיוניסוס, אל היין והתיאטרון. בימים אלה הוצגו מחזות ברצף : שלוש טרגדיות ושתי קומדיות. סופוקלס זכה לנצח לא פעם בתחרויות אלה והטרגדיות שלו אף הפכו לדגם שדרכו ניסח אריסטו את מאפייני  הטרגדיה "בפואטיקה של אריסטו ". בסיכום זה נעזר גם במושגים שניסחה חוקרת התיאטרון , דורתיאה קרוק, בעקבות אריסטו על מבנה הטרגדיה.

המחזה מבוסס על מיתוס שהוזכר אצל הומרוס על הנסיך אדיפוס, שנולד ליוקסטה וליוס מלכי תיביי, ואשר נבואה קשה נמסרה להוריו לפני הולדתו על כך שעתיד הוא ביום מן הימים לרצוח את אביו ולשכב עם אמו. כיוון שפחדו מן הנבואה, קשרו ההורים את רגלי התינוק ומסרו אותו לרועה, שישאיר אותו בהרים כדי למות. הרועה ריחם על התינוק ומסר אותו לרועה אחר מממלכת קורינתוס ושם אומץ בידי המלך והמלכה  פוליבוס ומרופה, שהיו חשוכי הילדים וגדל בביתם כבנם. כאשר התבגר, הטיח בו אדם במסיבת שכורים שהוא בנו המזויף של המלך. בעקבות הערה זו מהר לדלפי, כדי לשאול את האוראקל ושם שמע דבר איום ונורא  עוד יותר; שעתיד הוא לרצוח את אביו ולשכב עם אמו, מפחד נורא שמא תתקיים הנבואה בדרך כלשהי ומרצון למנוע את קיומה הנורא הוא לא שב לביתו בקורינתוס ויצא לנידודים. בדרך נדודיו הוא  נתקל בשיירה של איש נכבד ומתפתחת מריבה  על המעבר בדרך. במהלך המריבה אדיפוס הורג מתוך הגנה עצמית את האיש הנכבד ומלוויו ורק משרת אחד נמלט. מבלי ידעתו הרג למעשה אדיפוס את אביו  האמיתי, ליוס  מלך תיביי  ובכך החל לממש את הנבואה הנוראה,שמפניה נמלט.

 בנקודה זו חשוב לשים לב לכמה דברים:  א. היוונים האמינו **בגורל**,  כלומר בכך שאם נקבע לאדם גורל אי אפשר לצאת כנגדו ולפעול בכוח להפר אותו . ב. הגורל שאותו יודעים האלים יכול להיות **שרירותי ואכזר ללא שום סיבה**.עצם הניסיון של אדיפוס לפעול כדי להפר את הנבואה, ניתפס **כניסיון להפר את צו האלים ,**למרות שמכל בחינה אנושית אדיפוס צודק בניסיונו לברוח מהנבוא האיומה . עצם הבריחה מהנבואה  והניסיון לעקוף אותה נתפסת כיוהרה כנגד האלים. זהו **חטא ההיבריס**- אדיפוס מאמין שהוא יכול לעצב את גורלו בכוח חכמתו וכנגד נבואות האלים.

 מעשה הבריחה של אדיפוס מהנבואה , מתוך ההיבריס , **הוא הטעות הגורלית** שלו.  טעות גורלית עלפי אריסטו , עומדת בבסיסה של כל טרגדיה.  הטעות הגורלית גם מביאה את אדיפוס לחולל **את המעשים** **הנוראים של רצח אב וגילוי עריות** מעשיו הנוראים מפרים את הסדר הנכון בעולם וגורמים לשיבוש חמור שבגללו פורצת המגפה בתביי. כאשר אדיפוס גובר על יריבו בפרשת הדרכים והורג אותו , הוא אינו יודע שהוא רוצח את אביו כך גם כאשר הוא נכנס לתביי כגיבור המשחרר אותה ממפלצת הספינכס, וכגיבור ראוי הוא גם נושא את המלכה לאישה , מבלי לדעת שהמלכה של תביי ,יוקסטה, היא אמו.

אדיפוס לא מבצע את מעשיו האיומים בשל היותו איש רע אבל יש לו נטייה ל, נטייה שמובילה אותו לנהוג בגאווה ובחטא בהיבריס. זהו המקור לחוזקה שלו וגם לפגם שלו. בהריגת יריביו  בפרשת הדרכים ניתן לזהות את נטיותו  לדאוג לכבודו.הוא מהיר חימה ורגיש לכבוד שלו . מעשה ההרג שלו בפרשת הדרכים הוא בעיתי וקיצוני , אך בדפוסי ההתנהגות של העת העתיקה הוא אינו חריג במיוחד . הרבה מאבקי כוח בין גברים הכריעו את החיים , לפני שהיה שלטון חוק מסודר**.  אדיפוס הוא ביסודו אדם טוב ומרשים, המחולל מעשה נורא  וזה היסוד להיותו  גיבור טרגי  וזה הדבר המאפשר לקהל להזדהות איתו** .

המחזה מתחיל בשלב בחייו בו אדיפוס הוא מלך תביי . לאחר שפתר את חידת הספינקס והציל את העיר בזכות חכמתו ונישא למלכה יוקסטה כפרס על כך שהושיע את היר מהספינקס המלכה בתביי היא אלמנה וכיוון שהמלך הקודם נהרג על פי השמועה בקרב עם שודדי דרכים . בפתח המחזה מתגלה לקהל כי העיר שוב מוכה בקללה ומגפה מסתורית: הפריון נפגע ובצורת פוגעת ביבולים. תינוקות נולדים מתים.העיר משוועת לעזרה מהמלך הכהן והמקהלה פונים לאדיפוס שיושיע אותם כפי שהושיע אותם הפעם הקודמת כאשר תר את חידת הספינקס. הם מציינים את חכמתו הרבה ואת העובדה שיש לו שיח ושיג עם האלים . אדיפוס נענה לאתגר וכשליט נאמן ואחראי הוא  מבטיח לתושבי העיר לטפל בצרה הגדולה.  כדי להמחיש את אחריותו הוא טוען שאם העיר חולה אין יותר חולה ממנו כי הוא חווה את החולי של כולם . האירוניה הטרגית היא שאכן אדיפוס הוא המקור למחלה כפי שיתברר בהמשך המחזה .

חשוב עוד לשים לב למאפייני הגבור הטרגי של אדיפוס  בשלב זה **. הגיבור הטרגי היא דמות של אדם מורם מעם , מלך , בעל תכונות מרשימות של חכמה, גבורה, יכולת להנהיג ,(**הוא אדם נעלה שיש לו פגם טרגי**. בשלב  המחזה עדיין איננו  נחשפים לפגם הטרגי במימושו, אך אנו רואים את תכונותיו הנעלות של אדיפוס ומודעים ברקע לניסיונו לשנות את צו האלים והגורל  - ההיבריס שבכך הוא הפגם הטרגי – חטא היוהרה – היבריס זה יבוא גם לידי ביטוי במהלך המחזה .**

כשלב ראשון בטיפול בבעיה אדיפוס שולח את גיסו קראון , אחיה של יוקסטה לשאול בדלפי את  נבאי האלים כיצד להציל את העיר מהמגפה. קראון חוזר עם התשובה שיש למצוא את הרוצח של ליוס המלך הקודם . ורק כאשר ימצא הרוצח ויבא על עונשו תוסר המגפה מהעיר. המגפה מראנ שנעשו מעשים קשים ולא מוסריים (מלך נרצח ואיש לא נענש) הסדר הנכון והראוי של הדברים  הופר על ידי האדם ולכן יש שיבוש בטבע  ובחיי האדם. הפגיעה בפריון מרמזת לחטא גילוי העריות של אדיפוס אך הוא אטינו יכול להבין זאת בשלב זה. כדי לתקן את הסדר הנכון ויש למצוא הרוצח ולהענישו . אדיפוס מתגייס  במלוא הלהט והמרץ האופיניים לו  וםותח בחקירה גלויה מול העם בתבי לגילוי רוצחו של ליוס. להגיע לאמת וללכוד את הרוצח **האירוניה הטרגית המרכזית** היא שלמעשה הוא יגיע בסוף החקירה אל עצמו , האמת האיומה שתתגלה היא האמת שהוא רוצחו של ליוס וליוס הוא אביו. מבלי ידיעתו הוא הוא יוצא ללכוד את עצמו . (הקהל בתאטרון שמכיר את הסיפור יודע זאת ולכן האירוניה חריפה ). אידפוס מכריז על עונש הנדוי המוחלט לרוצח ויוצא לחקירה .

כשלב ראשון בחקירה מזמין אדיפוס את טריזיאס הנביא העיוור והחכם,  שיעזור ע"י נבואותיו להגיע לאמת. אדיפוס פונה לטריזיאס עם הרבה כבוד לכוחו הנבואי ולאלים שהוא המתווך שלהם, אך נתקל בחוסר רצון לשיתוף פעולה , וכעס  לא מובן , כאשר אדיפוס מגיב בזעם כנגד עמדה מוזרה זו של הנביא , מטיח  בו לפתע הנביא , אמירה נוראה שהוא הרוצח אותו הוא מחפש , אדיפוס מתמלא זעם . הוא מאשים את טריזיאס  בעיוורון לא רק פיזי , אלא שכלי, הוא מזלזל בנבואותיו שהן רק ניחוש, ומגרש אותו .

**העיור האמיתי בסיטואציה הוא אדיפוס , אך הוא עדיין לא בשל להבין אמת איומה כל כך . והוא מגיב בתוקפנות וביוהרה כלפי הנביא ונבואותיו ובכל נותן מימוש ליוהרה שבו לחטא ההיבריס .**יחד עם זאת אידיפוס הוא אנושי מאוד בתגובתו אל מול אמת כה איומה , שהוא אינו חושד בקיומה .  זוהי הופעה ראשונה **למוטיב הסמלי של העיוורון** במחזה .

 בעקבות דבריו המטרידים של הנביא , אדיפוס נתקף במעין תחושת רדיפה וחושד בקריאון ,שהוא  קושר כנגדו ורוצה למלוך תחתיו. בעימות ביניהם  קראון  מכחיש  כל כוונה כזו ומדבר באופן שקול  ומכובד , אדיפוס לעומתו מתגלה בחמת זעמו ובקיצוניות שהוא מסוגל לה , גם בזה יש מעין פגם טרגי  , אמנם אין זה היבריס נגד האלים , אבל אולי זו גאווה כנגד זולתו.

יוקסטה נכנסת ומרגיעה את הרוחות  ומפרידה לשלום בין השניים. אפיונה , כמעין דמות אימהית, מרגיעה  כלפי אדיפוס הוא טעון. וגם הדרך שלה להרגיע יוצרת אירוניה טרגית חזקה . יוקסטה שרוצה להרגיע את חששותיו של אדיפוס מפני  הנבואה של טיריזיאס , מביאה לו כדוגמא להבלותן של נבואות וחוסר ממשותן  את סיפור הנבואה שניתנה ללאיוס בעלה , על כך שירצח בזרוע בנו ולבסוף הוא נרצח ע"י שודדים בצומת של שלוש דרכים. אשר לתינוק מספרת יוקסטה אביו ריתק את שתי רגליו ומסר אותו שימות על הר שומם – יוקסטה רואה בזה דוגמא ניצחת לכך שלא צריך להחשיב את הנבואות . ואלו אדיפוס דווקא נידרך לשים לב לפרט מטריד בסיפורה , הלא היא צומת שלש הדרכים שבה היה גם הוא בהיתקלותו בזרים שבהם נאבק. . אמירה זו של יוקסטה מצביעה על **ההיבריס שלה  ושל ליוס בהתכחשותם לנבואות . לאחר דבריה של יוקסטה נושאת המקהלה, שתפקידה להזכיר את הערכים החשובים , שיר בגנות הגאווה והשחצנות האנושית כנגד האלים – כאשר באופן מרומז גם אדיפוס וגם יוקסטה נוטים בשלב זה להקל ראש בנבואות המייצגות את המסר של האלים .**אולם  בנקודה אדיפוס נעשה דרוך מאוד והוא חוזר אל המהלך הברור שעליו הכריז חקר רצח ליוס – החקירה לאמת . הוא חוקר את יוקסטה לגבי מקום הרצח , מראהו של ליוס וכל תשובותיה מחרידות אותו  המקום אותו מקום וגם תיאורו של ליוס מזכיר את האיש שנתקל בו [ ברוב אירוניה מוסיפה יוקסטה שהוא דומה לאדיפוס ]**.**בשלב זה כבר מבין  אדיפוס שיתכן שהוא רוצחו של ליוס ומשתף את יוקסטה ואת המקהלה , המיצגת את העם סביבו בחששותיו . רגע זה במחזה הוא רגע מבחן לאדיפוס **האם ימשיך לחקור את האמת גם אם ימצא שהוא הרוצח ?**אדיפוס ממשיך את החקירה בגלוי ובנחישות ושולח לקרוא לעד האחרון שנותר  משרת זקן שחי הרחק מהארמון . כבר כאן מתחיל להתגלות כוחו המוסרי של אדיפוס. יכולתו המרשימה  לדבוק בחקר האמת , גם במחיר כל מה שיש לו- הוא אינו מנסה לטשטש דבר או לברוח מאחריות . הוא ממשיך לחקור בתקווה שיתגלה ע"י העד שאכן שודדים רצחו את המלך ולא אדם בודד , כלומר הוא , אולם הוא אינו מסתיר מאיש את מה שיכול להפליל גם אותו .

בינתיים מופיע שליח מקורינתוס  ובפיו הבשורה שפוליבוס מת ואדיפוס הוא יורשו כמלך קורינתוס.

יוקסטה  ממהרת לקרוא לאדיפוס , כדי לשוב להוכיח לו כמה מופרכות הן הנבואות . הנה הוא שנמלט מהנבואה שירצח את אביו  , נמצא הרחק מהאב שנפח את נשמתו מרוב זקנה .  הפעם גם אדיפוס נעתר לשכנוע של יוקסטה ומוכן להטיל ספק בנבואות שאינן אלא הבלות ונחושים מופרכים , אלא שחרדתו מפני חלקה השני של הנבואה , שהוא עתיד לשכב עם אמו עדיין מחרידו ולכן הוא מתוודה על כך שהוא מעדיף להתרחק מקורינתוס . מחשבה זו של אדיפוס היא מגוחכת, שהרי הוא יכול לשלוט במעשיו  ולא להזיק כלל לאמו הזקנה . חרדתו רק מעידה על פחד עמוק וחזק מפני הנבואה , החבוי מתחת לניסיון להפר אותה . שתי "ההרגעות"  הבאות   של השליח מקורינתוס  ושל יוקסטה  רק חושפות פרטים נוספים בתמונת האמת ההולכת ונחשפת. תחילה יוקסטה במשפט הידוע שהוליד את המונח הפרוידיאני "תסביך אדיפוס ": "הרי גברים רבים שכבו כבר עם אמם  בחלומותיהם . אך מי שבעיניו  אין ערך לדבר חייו קלים יותר. "  הרגעה זו יש בה המלצה להתכחש לכל מיני חלומות מוזרים כאל דבר חסר ערך , לבחור בהכחשה . אולם לא בכך מסתיים העניין השליח השומע על חרדותיו של אדיפוס ממהר להרגיעו לספר לו שמרופה כלל איננה אימו , כפי שפוליבוס לא היה אביו , כי הוא עצמו הביאו אליהם בזמן שהיה תינוק, והוא גם קיבל אותו מרועה אחר, שהיה כנראה רועה מביתו של ליוס. בשלב זה במחזה אדיפוס עדיין אינו מבין את מלוא המשמעות של הפרטים החדשים , אולם יוקסטה מבינה והיא מתחננת לאדיפוס שירפה מהמשך החקירה . אדיפוס  שוגה בדמיונות שהוא אולי בנה של משרתת או נימפה , ואילו יוקסטה מתחננת שיחדל לחקור . "לא אציית עלי ללמוד את האמת "  שוב אנו עדים לאותה דבקות חסרת  פשרות באמת , אם כי כאן היא נובעת גם מחוסר הבנה של המשתמע מהפרטים . יוקסטה זועקת לאידיפוס "אומלל אל נא תדע אף פעם מי אתה ".  היא שיודעת עתה את האמת האיומה על חיה וחיי בנה – בעלה  נמלטת מהמקום . הדבר הבא שנשמע על אודותיה  הוא על התאבדותה בתליה  מרוב צער ואימה . בתמונה הבאה מופיע הרועה הזקן שנושא את האמת הכפולה על רצח ליוס ועל התינוק שניתן לרועה מקורינתוס , ואדיפוס במהלך עקבי וחסר פשרות חוקר אותו עד שמסתברת גם לו האמת האיומה והבלתי נמנעת . ברגע **ההכרה במעשה הנורא והידיעה של החטא ,אדיפוס גם לוקח על עצמו אחריות מלאה למעשיו ובכך הוא מגיע לשיאו כגיבור טרגי שמצד אחד סובל סבל עצום , ומצד שני מכיר בחטאו** **ולא מתנער** **מאחריות . :**"הו אור מרגע זה אחדל לראות אותך / אני, אני , שבניגוד לאיסורים נולדתי , בעלתי ושפכתי דם . " [83**] חזיון הסבל**של אדיפוס ימשך עד לסיומו של המחזה. הוא יגלה את מותה הנורא של יוקסטה ,יעוור את עצמו ע"י עקירת שתי עיניו בסיכתה וכן מוטיב העיורון מהפך משמעות , דווקא כשאדיפוס יודע את האמת הוא מעוור את עצמו- מתוך תחושה שהוא אינו יכול ואינו ראוי  לשאת יותר כל מראה של חיים  . ובטרם יצא לנדודיו הרחק מתבאי יבקש שקראון ירחם  על בנותיו חסרות הישע ויסיע להן. אדיפוס גם יעיד על כך שלא עמד לו כוחו לקחת את חייו מפחד הפגישה בעולם המתים עם רוחותיהם של אביו ואמו ומן התחושה שעליו להוסיף ולסבול . במהלך חזיון הסבל מתנסה הקהל בתחושת **קתרזיס שהיא מעין היטהרות רגשית המורכבת מפחד מפני חטאו וסבלו של הגיבור וכן גם מחמלה ורחמים עליו  .**הקתרזיס גםנובע מהידיעה ש**הסדר הנכון יחזור על כנו ויהיה אישור מחדש לערכים** **הנכונים .**אדיפוס שבפגע בשני ערכי יסוד , בא על עונשו ויש גם אישור לכוחם של האלים , לשליטתו של הגורל ולאמיתותן של הנבואות .  אולם נראה שלמרות שבסוף המחזה אושר כוחם של האלים דווקא דמותו של אדיפוס הסובל הנושא את חטאו מתוך אחריות מלאה , למרות שחטא בו ללא ידיעה, וללא אפשרות לבחור היא המצטיירת לנו הקוראים המודרניים בגדולתה וניראה שבאופן חבוי   הייתה כזאת גם הייתה בעיני  היוונים .בעיננו אדיפוס הלכוד בתוך גורלו , חוטא מבלי יכולת לבחור או לדעת , אך ברגע האמת נושא בגבורה את האחריות לכל הסבל שיצר מבטא עצמה אנושית גדולה.